《送汾西高长官》
宋代·刘攽

尧风远以深，千载殊未央。寥寥蟋蟀诗，在晋谓之唐。

今君试宰邑，正复汾一方。民社非不荣，腰有铜墨章。

安得六七十，而非诸侯邦。翳翳桑麻区，鸡犬音相望。

因俗固易治，学古子所长。勿嗤俭以勤，葛屦从履霜。

期年会有成，坐见鸣凤翔。吾知尹翁归，治迹由平阳。

远道怅分手，游子怀故乡。离群以索居，愧惭参与商。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。